প্রাথমিকে কবে থেকে শিক্ষক নিয়োগ শুরু? দেখুন বিগ আপডেট

কলকাতা: বুধবার থেকেই প্রাথমিকে শিক্ষক নিয়োগের (WB Primary Teachers Recruitment) প্রক্রিয়া শুরু হবে। প্রায় ৮ বছর পরেশুরু হচ্ছে নিয়োগের পক্রিয়া। গত সেপ্টেম্বরে ১৩ হাজারের বেশি শূন্যপদে শিক্ষক নিয়োগের বিজ্ঞপ্তি প্রকাশ করেছিল প্রাথমিক শিক্ষা পর্ষদ। মঙ্গলবার দুপুরে সেই নিয়োগের আবেদন প্রক্রিয়া শুরুর ঘোষণা করল প্রাথমিক শিক্ষা পর্ষদ। আগামিকাল থেকেই চাকরিপ্রার্থীরা আবেদন করতে পারবেন। অনলাইনেই চলবে আবেদন প্রক্রিয়া। তবে আপাতত বিস্তারিতভাবে নিয়োগের বিজ্ঞপ্তি জারি করা হয়নি। সবকিছু ঠিকঠাক থাকলে আজ সন্ধ্যার মধ্যেই প্রাথমিক শিক্ষা পর্ষদের তরফে বিজ্ঞপ্তি প্রকাশ করা হবে।

ইতিমধ্যেই রাজ্যের স্কুলগুলিতে মাধ্যমিক, উচ্চ মাধ্যমিক স্তরে শিক্ষক নিয়োগের প্রক্রিয়া শুরু হয়ে গিয়েছে। প্রাথমিকের ক্ষেত্রে গত ২৫ সেপ্টেম্বর ১৩,৪২১টি শূন্য পদে শিক্ষক নিয়োগের কথা ঘোষণা করা হয়েছিল। প্রায় দেড় মাসেরও বেশি সময়ের পর অবশেষে শুরু হবে সেই প্রক্রিয়া। বুধবার ১৯ নভেম্বর অনলাইন পোর্টালের মাধ্যমে টেট উত্তীর্ণ প্রার্থীদের থেকে আবেদন গ্রহণ করা হবে। এর মাধ্যমে সরকার অনুমোদিত, সরকারি পোষিত প্রাথমিক বিদ্যালয় এবং জুনিয়র বেসিক স্কুলগুলির জন্য সহকারী শিক্ষক নিয়োগ করা হবে। যদিও শূন্যপদের সংখ্যা নিয়ে ক্ষোভ তৈরি হয়েছে চাকরিপ্রার্থীদের মধ্যে। তাঁদের দাবি, এতদিন পরে নিয়োগ হচ্ছে। অথচ মাত্র ১৩,৪২১টি শূন্যপদে কেন শিক্ষক নিয়োগ করা হচ্ছে। স্কুল সার্ভিস কমিশন (School Service Commission) শূন্য়পদ বাড়াতে পারে। যদিও সরকারিভাবে কিছু ঘোষণা করেনি। এনিয়ে ব্রাত্য বসু বলেন, “পশ্চিমবঙ্গ সরকারের বিদ্যালয় শিক্ষা বিভাগ কর্তৃক অনুমোদিত প্রাথমিকে শিক্ষক নিয়োগের জন্য ১৩,৪২১টি শূন্যপদের জন্য এই প্রক্রিয়া পরিচালিত হবে।